Yella umgired gar tsuqilt n unamek akked tsuqilt awal s wawal. tamezwarut-nni tettnadi ɣef unamek n tefyirt neɣ n tseddart s umata, ma yella d tis snat-nni tettnadi ɣef tsuqilt n wawal s timmad-is. U ɣas akken yella umgired way gar-asent, lamaɛna ur nezmir ara ad tent-nebḍu, neɣ ad neḍfer kan yiwet seg-sent, acku t-a tkeččem deg t-a, mi ara nesuqul nessemras-itent di snat i wakken ad neseḥbiber ɣef unamek n uḍris aɣbalu.